VARSINAINEN YHTIÖKOKOUS 11.3.2013

KOKOUKSEN AVAAJALLE:

Kokouksen puheenjohtajaksi on tehty kaksi ehdotusta – näin ollen joudumme äänestämään.

Ennen äänestystä kokouksen on muilta osin järjestäydyttävä.

Kutsun kokouksen sihteeriksi NN:n.

Pyydän, että kokouksen sihteeri avustaa minua äänestyksen järjestämisessä.

Seuraavana asiana äänestystä varten on laadittava ääniluettelo. Totean, että läsnäolevista on laadittu luettelo, jonka perusteella parhaillaan laaditaan ääniluetteloa. Valmistuttuaan se tullaan liittämään kokouspöytäkirjaan.

Ennen äänestyksen toimittamista esitän seuraavana asiana käsiteltäväksi pöytäkirjantarkastajien valinnan. Pyydän tekemään ehdotuksia.

*MM ehdottaa:*

”Ehdotan, että pöytäkirjan tarkastajiksi valitaan AL ja HS.”

Pöytäkirjan tarkastajiksi on ehdotettu AL:ää ja HS:ää. Koska muita ehdotuksia ei ole, on AL ja HS valittu pöytäkirjan tarkastajiksi.

Seuraavaksi on valittava kaksi ääntenlaskijaa. Pyydän tekemään ehdotuksia.

KK *ehdottaa:*

”Ehdotan, että ääntenlaskijoiksi valitaan PP ja HH.”

Ääntenlaskijoiksi on ehdotettu PP:tä ja HH:ta. Koska muita ehdotuksia ei ole, PP ja HH on valittu ääntenlaskijoiksi.

Ääniluettelo on valmistunut.

Pyydän, että ääntenlaskijat tulevat suorittamaan laskennan yhdessä sihteerin kanssa.

Ne osakkeenomistajat, jotka kannattavat herra AA:ta, nousevat ylös ja ilmoittavat nimensä kokouksen sihteerille ääntenlaskua varten.

(Viimeisen herra AA:ta kannattaneen ilmoitettua nimensä kokouksen avaaja voi jatkaa esimerkiksi seuraavasti:)

Tiedustelen muilta osakkeenomistajilta, ovatko he BB:n valinnan kannalla.

Mikäli joku ilmoittaa pidättäytyvänsä äänestyksestä, on avaajan todettava tämä pöytäkirjaan merkittäväksi.

Äänestyksen tulos

(Mikäli puheenjohtajaehdokkaita on enemmän kuin kaksi, suoritetaan lippuäänestys. Osakkeenomistaja merkitsee äänestyslippuun numero 1 oman ehdokkaansa nimen. Liput kerätään ja äänet lasketaan.)